google/wiki40b huggingface dataset:
Región Autónoma del Atlántico Sur

Región Autónoma del Atlántico Sur nama singkatannya RAAS merupakan sebuah pentadbiran di Nicaragua. Pentadbiran ini memiliki keluasan wilayah 27,407 km² dengan memiliki jumlah penduduk sebanyak 382,100 orang pada tahun (2006). Pentadbiran ini beribukota di Bluefields. Pentadbiran ini terbagi menjadi 12 munisipalitas.
Neuvy-en-Champagne

Neuvy-en-Champagne merupakan sebuah komun di jabatan Pays-de-la-Loire di barat-laut Perancis.
Étréjust

Étréjust ialah sebuah komun yang terletak di komun Somme di Picardie di utara Perancis.
Raja Ilya

Kehidupan dan kerjaya

Raja Ilya memiliki darah keturunan Melayu, Arab dan India merupakan anak bongsu daripada empat beradik. Beliau memiliki Diploma dalam Pengurusan Perniagaan di sebuah universiti terkemuka negara.
Beliau memulakan kerjaya lakonannya pada 2010 menerusi pembikinan semula filem Papadom yang bertajuk Appalam arahan Afdlin Shauki yang merupakan versi bahasa Tamil, Ilya memegang watak sebagai Shruti. Beliau kemudiannya memegang watak sampingan dalam filem bertemakan 1Malaysia, Estet arahan Mamat Khalid.
Pada 2015, beliau membintangi bersama Aaron Aziz dan Lisa Surihani menerusi filem Suamiku, Encik Perfect 10 arahan Mohd Feroz Abdul Kadir dimana beliau memegang watak Azura Hanim.
Pada tahun yang sama, beliau melakonkan watak Inspektor Shakila dalam siri drama kepolisan RTM, Gerak Khas. Ilya mempunyai peranan sebagai Rina dalam telefilem Jelmaan untuk siaran di Astro First Eksklusif.
Beliau menyertai rancangan realiti TV Gempak Superstar yang bersiaran di Astro Ria dan hanya bertahan sehingga minggu keempat.
Pada 2017, beliau dilaporkan bakal membintangi sebuah filem Hollywood terbitan Marvel.
Beliau juga menceburi bidang perniagaan dengan menubuhkan kafenya yang diberi nama Richiamo Coffee dengan cawangan pertamanya dibuka di Varsity Mall, Universiti Utara Malaysia.

Kehidupan peribadi

Beliau berkahwin dengan seorang ahli perniagaan warga Australia, Trent Garrett pada 23 Disember 2018.
The Golden Couple

The Golden Couple merupakan sebuah filem Malaysia yang ditayangkan pada 2012.
Kampung Tengah Padang, Kota Kinabalu

Poskod

Poskod yang digunakan di Kampung Tengah Padang, Kota Kinabalu, Sabah ialah 88200.
Orang Cina di Perak

Sejarah

Pada abad ke 19 dan ke 20, orang Cina dari tanah besar China berhijrah secara beramai-ramai ke Tanah Melayu. Mereka dari selatan China terutamanya dari daerah Fujian, Guangdong, Guangxi, dan Hainan. Mereka membentuk penempatan di negeri Perak, Selangor dan Negeri Sembilan terutamanya di lombong-lombong bijih timah untuk bekerja sebagai buruh lombong dengan sokongan British. Selain itu, mereka juga menetap di Negeri-Negeri Selat seperti Singapura dan Pulau Pinang. Kebanyakan orang Cina mudah dijumpai di zon selatan dan juga pantai Barat terutamanya negeri Johor, Negeri Sembilan, Selangor dan Perak. Manakala, orang Cina merupakan kaum majoriti di Negeri-Negeri Selat seperti Pulau Pinang dan Singapura. 
Penemuan lapisan timah yang terkaya di dunia pada tahun 1824 menarik pemasukan pendatang secara besar-besaran, terutamanya orang Cina. Dikaitkan dengan peraturan yang merumitkan tentang pewarisan serta orang bangsawan yang amat berkuasa, kerusuhan sosial dan politik yang dialami tidak dapat dielakkan. Campur tangan pihak British pada 1874 menyebabkan penyelesaian yang sekurang-kurangnya memperlihatkan tolak ansur, iaitu Sultan dipujuk turun takhta dengan pembayaran pencen supaya waris yang sah boleh dimahkotakan.
Beberapa faktor mempengaruhi campur tangan ini diantaranya ialah kekayaan bumi Perak sendiri, pergeseran pembesar-pembesar untuk berkuasa diantara Raja Abdullah dengan Sultan Ismail. Di samping ini terdapat pula pergaduhan besar dan sikap bermusuhan diantara dua kongsi gelap pelombong-pelombong Cina, Ghee Hin dan Hai San disekitar Kelian Puah dan Kelian Baharu dan berlarutan hingga ke negeri-negeri lain. Peperangan telah berlaku disepanjang tahun 1861- 1862 dan 1871-1874. 
Pada akhir abad ke-19, pihak British telah memberikan galakan terhadap kemasukan imigran Cina ke Tanah Melayu kerana pihak British memerlukan tenaga buruh yang ramai supaya dapat membantu mengeluarkan bijih timah yang banyak untuk keperluan Revolusi Perindustrian di Britain.
Pergaduhan-pergaduhan dan perselisihan merebut takhta kerajaan ini telah di pergunakan sepenuhnya oleh pihak British untuk mencampuri urusan dalam Negeri Perak supaya kepentingan mereka tidak terjejas dan kekayaan negeri Perak dapat dieksplotasikan sepenuhnya bagi menampung keperluan ekonomi negara asal mereka. Dengan kepintaran siasah dan ilmu penjajahan yang telah berkurun dipelajari, Inggeris telah berjaya memerangkap Raja Abdullah dan beberapa orang Orang Besar-Besar Perak untuk berunding di Pulau Pangkor. Wakil-wakil kongsi gelap Ghee Hin dan Hai San juga turut hadir bagi membalas jasa Inggeris yang telah banyak berbudi kepada mereka. Maka pada 20 Februari 1874 berlakulah satu detik sejarah yang tidak akan dilupakan oleh orang-orang Melayu Perak dan seluruh Semenanjung Tanah Melayu dengan termeterainya satu perjanjian yang di namakan Perjanjian Pangkor.
Bisimbre

Bisimbre merupakan sebuah kawasan perbandaran yang terletak di wilayah Zaragoza, Aragon, Sepanyol
Natrium permanganat

Sifat

Natrium permanganat mempunyai warna ungu gelap atau hijau gelap, bergantung kepada arah cahaya. Sebatian ini merupakan sebatian lembap cair.
Natrium permanganat memiliki hidrat-hidrat seperti bentuk monohidrat dan trihidrat, dengan bentuk monohidrat, NaMnO₄·H₂O merupakan hidrat yang paling umum. Bentuk trihidrat terbentuk di bawah suhu 33.7 ℃ dan monohidrat pula terhasil di atas suhu tersebut.

Penghasilan

Natrium permanganat boleh dihasilkan melalui tindak balas mangan dioksida dengan natrium hipoklorit.
Selain itu, natrium permanganat boleh terhasil melalui pengoksidaan natrium manganat dengan gas klorin.

Penggunaan

Natrium permanganat digunakan dalam rawatan air untuk mengawal rasa dan bau air.
Hutan Simpan Khazanah

Hutan Simpan Khazanah terletak di negeri Sabah ,Malaysia. Hutan Simpan ini baru diisytiharkan pada 3 Ogos 2009 .
Pada 3 Ogos 2009 , Persidangan Dewan Undangan Negeri Sabah telah meluluskan pindaan Enakmen Hutan (Penubuhan Hutan Simpan dan Pindaan) 1994 .12 Hutan Simpan yang baru telah diluluskan dalam persidangan itu kerana kewujudan hutan simpan amat penting untuk aktiviti pelancongan, kawasan tadahan hujan dan bekalan air kepada empangan.
Jumlah Hutan Simpan kekal kerajaan negeri Sabah bertambah dari 3,594,366.000 hektar kepada 34,894.876 hektar atau 49 % daripada keluasan negeri Sabah.
Filem indie

Sistem studio menggantikan Edison

Pada awal 1910, pengarah D. W. Griffith dihantar oleh Biograph Company ke pantai barat dengan rombongan pelakonnya, terdiri daripada Blanche Sweet, Lillian Gish, Mary Pickford, Lionel Barrymore, dan lain-lain.
Ooredoo

Kedudukan semasa

Pada tahun 2010, syarikat itu telah membangunkan perkongsian kukuh dengan Nokia di Qatar.  Pada Mei 2016, firma itu memperluaskan kerjasama ini dengan Nokia dalam perjanjian tiga tahun untuk membangunkan rangkaian mudah alih di seluruh negara di Qatar.  Firma itu juga telah meluaskan jangkauannya dengan operasinya di lebih daripada 16 buah negara di seluruh wilayah Arab, Timur Tengah, Afrika Utara, dan Asia. Sehingga 2013, syarikat itu bersatu di bawah Ooredoo Group.  Firma itu sejak itu mengalami pertumbuhan ketara dengan QAR 24.2 bilion hasil dalam tiga suku pertama tahun 2015, dan lebih 17,000 pekerja.

Pemilikan

Menurut pendedahan Ooredoo pada tahun 2016, 68% syarikat itu dimiliki oleh entiti berkaitan kerajaan Qatar, 10% oleh ADIA (UAE), dan 22% masih berada di pasaran umum."

Tanggungjawab sosial

Ooredoo percaya pada teknologi mudah alih dan jalur lebar mudah alih sebagai satu cara untuk membolehkan kemajuan sosial dan ekonomi di semua pasaran di mana ia beroperasi. 
Inisiatif tanggungjawab sosial Ooredoo sejajar dengan Matlamat Global Bangsa-Bangsa Bersatu yang ditetapkan pada tahun 2015, khususnya untuk membasmi kemiskinan yang melampau, meningkatkan kehidupan rakyat dan mewujudkan dunia yang lebih sihat untuk masa depan.
Pahrol Mohd Joui

Pahrol Mohd. Juoi adalah seorang penulis Melayu yang bercorak Islam dan dakwah. Beliau berkelulusan UiTM Shah Alam. Pernah menjadi wartawan, pengarang dan Ketua Pengarang kepada banyak majalah bercorak Islam sejak daripada tahun 1986. Beliau amat aktif dalam penulisan buku Islami, lirik-lirik lagu nasyid dan sekarang ini merupakan Ketua Editor kepada Majalah Solusi yang diterbitkan oleh Telaga Biru Sdn Bhd.
Antara buku karangan beliau Satu Rasa Dua Hati, Tentang Cinta, Dilema Melayu-Islam, Duhai yang Tersayang, dan yang terbaru Nota Hati Seorang Lelaki yang diterbitkan pada April 2009 di bawah terbitan Telaga Biru Sdn Bhd dengan ISBN bernombor 978096705102-48-6
K Line

Kawasaki Kisen Kaisha, Ltd. (bahasa Jepun : 川崎汽船株式会社 - Kawasaki Kisen Kabushiki-gaisha) atau K Line ialah sebuah syarikat perkapalan Jepun. Ia memiliki armada kapal dagang yang besar terdiri daripada kapal kontena, kapal kargo pukal, kapal pembawa gas, Kapal RO-RO dan kapal tangki. Ia merupakan syarikat perkapalan ke-11 terbesar di dunia. 
Syarikat ini diasaskan pada 5 April 1919 dan aktiviti perniagaannya merangkumi pelbagai sektor seperti pengangkutan marin, agensi insurans, pergudangan, dan semua jenis pengangkutan dalam pengangkutan antara mod yang melibatkan air, darat dan udara.
Eijsden

Eijsden, merupakan sebuah gemeente Belanda yang terletak di wilayah Limburg. Pada tahun 2006 daerah ini memiliki penduduk sebanyak 11,734 orang.
Sač

Sač adalah tudung logam besar atau seramik seperti loceng dangkal yang mana doh roti atau daging yang dibakar akan ditutupi, dan di atasnya akan diletakkan bara. Ia membolehkan pembakaran perolakan dan bentuk loceng membolehkan wap berputar, yang menjadikan daging, ikan dan sayuran tetap berair, dan kentang serta sayur-sayuran menggabungkan rasa mereka dengan daging. Ia juga digunakan untuk membakar roti dan pastri tradisional seperti burek dan piza. Loceng itu sendiri mungkin berasal dari ketuhar berbentuk loceng yang digunakan untuk membuat roti rata di timur tengah. 
Secara tradisinya, sač adalah ketuhar mudah dan primitif untuk membakar pelbagai makanan yang digunakan oleh keluarga yang kurang berada yang tidak mampu mempunyai dapur di rumah mereka, dan tudung itu sendiri sering kali digunakan sebagai plat untuk membakar.  Hari ini, perkakas membakar biasanya digunakan oleh Restoran di seluruh Semenanjung Balkan, Albania, Bulgaria, Bosnia dan Herzegovina, Slovenia, Croatia, Macedonia, Serbia, Montenegro, Kosovo, Greece (disebut: Παραδοσιακή Γάστρα, Σινί atau Χάνι) dan Turki, yang telah menggunakan gaya masakan tradisional ini, kebanyakannya disebabkan oleh ciri-ciri penambah rasa yang khusus, yang membolehkan makanan menjadi sedikit berasap, tambahan kepada proses memasak perolakan yang disebutkan di atas. Perkataan sač, juga boleh merujuk kepada hidangan yang diperbuat daripada daging, sayuran dan kentang, dibakar di dalam ketuhar sač. 
Di Bulgaria, perkataan сач atau сачѐ (sach/sache) merujuk kepada kepingan tanah liat rata, yang dipanaskan pada suhu yang tinggi, dan diletakkan di atas meja, di mana kepingan nipis sayur-sayuran dan daging dimasak di atasnya. Lemak tidak digunakan, dan ia tidak ditutup. Di rantau Rhodopes biasanya lebih banyak daging digunakan.
Borsfleth

Borsfleth merupakan sebuah kawasan perbandaran terletak di daerah Steinburg, Schleswig-Holstein, Jerman.
Rubidium oksalat

Sintesis

Rubidium oksalat dapat dihasilkan dengan tindak balas rubidium karbonat dan asid oksalik.
Selain itu, sebatian ini dapat dihasilkan melalui penguraian termal rubidium format.
.pk

.pk adalah domain peringkat tinggi kod negara Internet untuk Pakistan.
Oberes Sprottental

Oberes Sprottental merupakan sebuah kawasan perbandaran terletak di daerah Altenburger Land, Thüringen, Jerman.
Kwanbuk

Geografi

Kawasan Kwanbuk berada di timur dan timur laut negara Korea Utara. Ia bersempadanan dengan kawasan Kwansŏ di barat, Haesŏ di barat daya serta Gwangdong dan Laut Jepun (Laut Timur) di selatannya. Selain itu, kawasan ini juga bersempadanan dengan negara Republik Rakyat China di bahagian utara dan negara Persekutuan Rusia di bahagian timur laut.
Lagenda Budak Setan 3: Kasyah

Sinopsis

Selepas Kasyah (Farid Kamil) kehilangan isteri tercinta dan anak perempuannya, dia berazam untuk memulakan semula hidup barunya dengan Kate (Maya Karin). Mereka mengambil anak angkat dan berkahwin. Walau bagaimanapun, salah faham menimpa mereka apabila Hisyam (Bront Palarae), bekas suami Kate dan bekas rakan sekerja Kasyah kembali dengan niat yang tidak baik.

Penerbitan

Mengulangi kejayaan dua filem terdahulu, pengarah Sharad Sharan telah memberikan yang terbaik untuk siri terakhir karya yang diadaptasi daripada novel tulisan Ahadiat Akashah. Menurut Sharad, beliau bertuah kerana mendapat kerjasama baik daripada Ahadiat yang turut bertindak sebagai lakon layar dan penulis skrip bagi memastikan semua plot penting dalam ‘Kasyah’ dapat dimasukkan ke dalam versi filem sambil mengakui sesuatu yang mustahil untuk memasukkan semua plot dan sub-plot dalam karya tersebut dan berharap apa yang ditonjolkan dapat memuaskan hati penonton. Bagi Ahadiat, beliau berpuas hati dengan hasil kerja Sharad kerana berjaya menterjemahkan ceritanya dengan baik di layar perak. Beliau turut memuji watak lakonan Farid Kamil sebagai Kasyah yang disifatkan sebagai berjaya menghidupkan watak berkenaan seperti mana dibayangkan ketika menulis novel itu pada tahun 1985.

Keluaran dan sambutan

Lagenda Budak Setan 3: Kasyah ditayangkan pada 11 September 2014 dan telah mencapai kutipan sebanyak RM1 juta selepas lima hari tayangan. Sharad Sharan yang pada mulanya bimbang dengan kutipan gembira apabila filem arahannya itu mendapat sambutan. Sebelum ini, filem adaptasi novel karya Ahadiat Akashah mencipta fenomena tersendiri apabila berjaya mengutip RM4.6 juta, manakala LBS2 pula hanya memungut RM1.8 juta.

Runut bunyi

Lagu tema filem ini - "Bicara" dan "Lautan" diterbitkan oleh AG Coco dan dinyanyikan oleh Yuna telah dipilih menjadi lagu tema filem ini.
Miopia

Pengelasan

Miopia telah dikelaskan dalam pelbagai cara.

Sebab

Seseorang yang mengalami rabun jauh boleh melihat objek dekat dengan jelas berbanding objek jauh yang kabur. Kerana itu, mereka yang rabun jauh cenderung untuk mengecilkan mata untuk melihat objek jauh. Penglihatan kabur ini disebabkan imej ditumpukan di hadapan retina, bukannya tepat di retina.
Rabun jauh berlaku apabila mata lebih besar dan panjang daripada mata mereka yang normal. Rabun jauh adalah proses semula jadi yang terbentuk dengan pantas terutamanya ke atas kanak-kanak sekolah atau remaja, dan terus berlaku semasa proses membesar. Ini menyebabkan mereka perlu memakai kaca mata atau kanta sentuh. Proses ini akan berhenti apabila umur meningkat dalam usia 20-an.
Rabun jauh berlaku kepada lelaki dan wanita. Mereka yang mempunyai keturunan rabun jauh lebih berkemungkinan menghadapinya. Kebanyakan mata dengan rabun jauh adalah normal tetapi sebilangan daripada mereka yang rabun mungkin mengalami komplikasi kelekangan lapisan retina. Ini berlaku apabila retina lekang daripada lapisan koroid, menyebabkan gangguan fungsi retina dan menyebabkan buta jika tidak dirawat. Kelekangan retina boleh berlaku kepada seseorang yang rabun jauh. Pesakit mungkin akan mengalami kehilangan penglihatan di medan penglihatan sebelah bawah.

Rawatan

Rabun jauh boleh diatasi dengan memakai cermin mata atau kanta sentuh yang memindahkan titik tumpu ke retina. Terdapat juga beberapa pembedahan yang dapat membentuk kornea yang memindahkan titik tumpu dari hadapan retina ke retina.
Keratomi radial merupakan pembedahan yang popular pada masa dahulu. Sekarang, ia digantikan dengan LASIK, iaitu penggunaan laser untuk membentuk semula kornea.
Kabaddi di Sukan Asia 2014

Draw

Berikut adalah pemilihan negara yang menjadi kumpulan.
Sekejati

Poskod

Poskod yang digunakan di Sekejati adalah 40286. Terdapat 4 buah desa di dalam daerah Kecamatan Buahbatu.
Pilkhuwa

Demografik 2001

Menurut bancian India pada tahun 2001, Pilkhuwa memiliki bilangan penduduk seramai 67,191. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Pilkhuwa memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Noli de Castro

Kisah Awal dan Karier Wartawan Penyiar

Noli De Castro lahir di komplek Pola, Oriental Mindoro. Ia belajar di Universiti Timur (University East) pada 1971 untuk gelar Bachelor of Commerce-nya yang mayoritas perbankan dan keuangan.
Iqdul Juman Fi 'Aqaidil Iman

Ringkasan

Buku ini membincangkan mengenai Aqidah, hasil penulisan Syeikh Ahmad Al-Fathani. Dari koleksi kitab Melayu / Jawi (Terbitan Khazanah Fathaniyah).
Adidas Fevernova

Adidas Fevernova (tulisan Jawi : أديداس فيفرنوفا) ialah bola rasmi Piala Dunia FIFA 2002 di Korea Selatan dan Jepun, yang dikeluarkan oleh Adidas. Ia diilhamkan daripada rekabentuk bola tradisional Tango.
Baragaon, Jhansi

Demografik 2001

Menurut bancian India pada tahun 2001, Baragaon memiliki bilangan penduduk seramai 8,039. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Baragaon memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 65% lelaki dan 35% wanita mampu membaca. 16% dari populasi berusia di bawah 6 tahun. (2001)
Winarto

Prestasi

Dipercayai Menjadi Komandan Pasukan dalam memimpin pelantikan jenazah para Pahlawan Revolusi dari sumur tua di kawasan Lubang Buaya, Pondok Gede, Jakarta Timur pada Tahun 1965.

Wafat

Mayjen TNI Marinir (Purn) Winanto wafat pada hari Ahad, 2 September 2012 pukul 22.15 WIB dalam usia 77 tahun di kediamannya JL. Pengakap no. 7, Kompleks TNI AL, Jakarta Pusat. Jenazah Almarhum Mayjen TNI Marinir (Purn) Winanto telah dikebumikan di pemakamam San Diego Hill, Karawang Jawa Barat, pada hari Isnin 03 September 2012 pukul 13.00 secara Tentera dengan Inspektur Upacara komander Sekolah Staf dan Komando Angkatan Laut Seskoal Laksamana Muda TNI Arief Rudianto, SE. Almarhum Mayjen TNI Marinir (Purn) Winanto meninggalkan seorang isteri Prof. Dr. Sri Subekti Winanto, Drg., Sp. KG. (K) Guru Besar Fakulti Perubatan Gigi Universiti Trisakti, Jakarta.
Sindangwangi, Padaherang

Poskod

Poskod yang digunakan di Sindangwangi adalah 46384. Terdapat buah desa di dalam daerah kecamatan Padaherang.
Bellou-sur-Huisne

Bellou-sur-Huisne ialah sebuah komun di jabatan Orne di barat-laut Perancis.
Margny-aux-Cerises

Margny-aux-Cerises ialah sebuah komun di jabatan Oise di utara Perancis, wilayah Picardy.
Ciamis, Ciamis

Poskod

Poskod yang digunakan di Ciamis adalah 46211. Terdapat 12 buah desa di dalam daerah kecamatan Ciamis.
Burung Lang Belalang

Ciri-ciri

Burung Lang Belalang ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Belalang ialah haiwan berdarah panas, mempunyai sayap dan badan yang dilitupi bulu pelepah. Paruh Burung Lang Belalang tidak bergigi.

Pembiakan

Burung Lang Belalang membiak dengan bertelur. Telur Burung Lang Belalang bercangkerang keras.
Kadar kelahiran

Kadar kelahiran ialah jumlah kelahiran bayi dibandingkan dengan jumlah penduduk pada pertengahan tahun berkenaan bagi setiap 1,000 penduduk.
Setakat Julai 2009, kadar kelahiran purata seluruh dunia ialah 19.95 per tahun per 1000 jumlah penduduk, iaitu 135 juta bayi bagi 6.79 bilion penduduk dunia.
Front de libération du Québec

Front de libération du Québec (FLQ; "Barisan Pembebasan Quebec"; Sebutan bahasa Perancis: [fʁɔ̃ də libeʁasjɔ̃ dy kebɛk]) adalah merupakan kumpulan pemisah dan pengganas Marxis-Leninis paramiliter di Quebec. Puak militan ini ditubuhkan tahun 1960-an dengan tujuan memperjuangkan kemerdekaan provinsi Quebec dari kesatuan Kanada.
Puak militan ini giat melakukan serangan ganas antara tahun-tahun 1963 dan 1970 berjumlah lebih 160 dan mengorbankan sebanyak 8 orang mangsa. Antara serangan yang paling dikenali ii ialah pengeboman Bursa Saham Montreal pada tahun 1969, serta Krisis Oktober pada tahun berikutnya di mana dua orang penjawat awam diculik sebagai tebusan.
Pembunuhan salah satu penjawat tersebut, Menteri Buruh Quebec Pierre Laporte, dalam krisis tersebut menyebabkan kemarahan yang tinggi dalam kalangan rakyat Quebec serta tindakan kerajaan yang deras menamatkan krisis ini; segelintir anggota kelompok ini memohon suaka di Cuba berikutan kegiatan penahanan kerajaan. Tambahan lagi, kewujudan Parti Québécois turut menarik perhatian sehingga menjauhkan mana-mana anggota masyarakat yang berpotensi terlibat dalam kegiatan berbahaya kelompok tersebut.
Niederfell

Niederfell merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Härtlingen

Härtlingen merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Kampung Gong Terap, Chalok

Poskod

Poskod yang digunakan di Kampung Gong Terap, Chalok, Setiu, Terengganu ialah 21450.
Masjid Al-Islamiah

Latar belakang

Masjid Al-Islamiah terletak di kedudukan Latitud 3 darjah, 4 minit, 33 saat Utara dan Longitud 101 darjah, 37 minit, 1.7 saat Timur. Arah kiblatnya adalah pada 292 darjah, 34minit, 34 saat.
Kampung Cik Ibrahim Daud

Poskod

Poskod yang digunakan di Kampung Cik Ibrahim Daud, Chukai, Terengganu adalah 24000.
Mohd Amer Saidin

Karier

Amer memulakan kariernya bersama Harimau Muda B pada tahun 2010. Dia dinaikkan ke pasukan Harimau Muda A pada tahun 2011. Amer merupakan ahli skuad Malaysia untuk Sukan Asia 2014. Selepas beberapa tahun bersama Harimau Muda A, Amer menyertai juara Liga Super Malaysia, Johor Darul Takzim.
Pemejalwapan

Pemejalwapan merupakan proses perubahan keadaan jirim daripada keadaan pepejal kepada keadaan gas. Proses perubahan jirim tanpa menerusi keadaan cecair apabila pepejal itu dipanaskan disebut proses pemejalwapan.
Apabila pepejal seperti ammonium klorida, iodin atau ais kering (karbon dioksida) dipanaskan, tenaga zarah-zarahnya turut bertambah.
Apabila tenaga zarah-zarah cukup untuk mengatasi daya tarikan antara zarah, maka zarah-zarah ini akan terlepas dari permukaan pepejal dan menjadi zarah-zarah gas .Oleh itu, pepejal itu memejalwap menjadi gas.
Sieverstedt

Sieverstedt merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.